# **El tutor i la seva funció com avaluador**

**Justificació**

Una de les funcions principals dels docents i també dels tutors és l’avaluació de l’aprenentatge. Aquesta avaluació serveix per estimular l’aprenentatge (avaluació formativa), per comprovar que s’han assolit els objectius (avaluació sumativa) i per introduir mesures correctores si s’escau. No obstant això, el paper del tutor sovint comporta un conflicte entre la relació de confiança i la funció d’avaluador i en la presentació del model professional.

Aquest seminari permetrà conèixer i posar en comú les dificultats i conflictes que comporta el rol avaluador del tutor i proposarà estratègies que facilitin la gestió d’aquestes dificultats.

**Objectius**

* Reflexionar sobre el rol avaluador del tutor de Formació Sanitària Especialitzada.
* Compartir estratègies entre els participants per tal de gestionar les dificultats que comporta l’avaluació de l’aprenentatge del resident.

**Persones destinatàries**

Tutors i tutores de residents de les professions sanitàries.

**Per a participar en aquest seminari es requereix un mínim de 5 anys d’experiència continuada com a tutor i amb formació prèvia sobre aprenentatge i avaluació.** Es prioritzarà l’heterogeneïtat de titulacions i especialitats dels tutors sol·licitants.

**Estructura i metodologia del seminari**

Aquest seminari combina l’activitat presencial i en línia a l’aula virtual DELTA.

L’activitat s’inicia a l’aula virtual amb la presentació de docents i alumnes i es comença a abordar quines son les competències *nuclears* dels tutors (model, expertesa, avaluació i foment de la reflexió), en què consisteix el rol avaluador del tutor, quines son les dificultats que apareixen, tant objectives com subjectives de cada tutor participant. A les dues sessions presencials (via streaming) de connexió i seguiment obligatòries per als participants, amb la facilitació i guia dels docents es posaran en comú i es debatran les aportacions que els participants han fet a l’aula virtual i analitzar els factors d’èxit i les àrees de millora de cada experiència i estratègies presentades pels tutors.

Finalment es recolliran els punts claus sorgits i cada participant enunciarà quines accions i estratègies es proposarà posar en pràctica i es farà el seguiment de l’aplicació d’aquestes estratègies a l’aula virtual on cada participant rebrà un feedback dels docents i també es farà una devolució global a tot el grup.

**Professorat**

**Places**

Màxim 20

**Hores lectives**

Equivalents a 8, distribuïdes en 5 presencials via streaming i 3 a l’aula virtual del Departament de Salut.

**Si esteu interessats en aquesta activitat contacteu amb el vostre cap d’estudis**

**Certificació**

A les persones que segueixen el curs a l’aula virtual, realitzin les tasques proposades pels docents dins termini, participin a les sessions via streaming i compleixin amb els requisits de matriculació se’ls emetrà un certificat de participació i aprofitament.

**Dates i horari**

**Lloc de realització**

**Informació**

**Responsable**

**Organització**